Dinsdagoggend: 5 Desember 2017 - Weather Forecasting for South Africa
Dinsdagoggend: 5 Desember 2017
​Goeie môre almal: Hallo Kenya: Mostly fine, make that sunny, in the north, partly cloudy in the south, no rain at the moment. South of the light green line afternoon and evening showers can be expected.
Daar het 'n baie mooi bolugtrog (bolug versteuring) gevorm oor die westelike binneland, nie buite die norm sterk nie, maar net genoeg om vog uit die noorde in te trek oor die binneland. Daar is druppels so ver wes as Vryburg, maar dit is meestal die Noord-Vrystaat, Gauteng, oostelike dele van Noord-Wes, die hoëveld tot oor die suidelike Laeveld waar dit lekker gereën het deur die nag. Ek staan op 12mm tot so om en by 7vm en dit reën nog dan en wan. Willie van Brits (hy meet en stuur elke oggend sy reënval vir my) het 8mm gekry. Suid van Thabazimbi is daar alreeds 'n mooi 29.4mm en dit reën nog steeds. Ek sien 'n waarde van 54.4mm naby Barberton streek, maar dit lyk nie heeltemal reg vir my nie, nie onmoontlik nie. Reën ook aan en af oor die noord -Vrystaat. Met die wolke en vog wat uit die noorde in-stroom is die kanse goed vir reën aan en af deur die dag, en teen vanmiddag is daar sekerlik 'n kans vir 'n paar donderstorms wat baie water kan neersit. Die bolug is reg, en die koue front begin uit die ooste inwig. Die koue front slaan sterker in môre (uit die ooste) en die model skuif die bolugtrog tot oor die noord-Vrystaat. Die stelsel behoort goeie reën te maak oor 'n groot deel van die binneland oor die volgende 36 uur, en dit sluit die sentrale en noordelike dele van KZN in.
Die vloei word reeds deels aflandig oor die Kapa vandag, wat beteken dat die bergwinde gaan roer, en dit kan lei tot hoë temperature vanmiddag, maar die egte regte hitte verwag ek vir die Kaap van môre af.
Hoop almal in die binneland kry lekker reën, en as ek na buite kyk, lyk dit vir na 'n pannekoek dag hier in PTA……
More Sakkie. Is terug uit die kaap na 2 weke en in die reen in. 14mm verledenag in Grootfontein CE, Pretoria Oos.
Hallo Sakkie, Hier in Grootvlei, Mpumalanga reën dit soos in Anton Goosen se Liedjie oor doe geelperske reën in die ou Wes Transvaal.
Reënval vir Oktober was 86.1 mm, vir November 181.8 en ons staan no op 67.6 mm vir desember en tel nog. 22.6 mm sedert middernag.